গোল (ওয়েবসাইট)

গোল হচ্ছে একটি আন্তর্জাতিক ফুটবল বিষয়ক সংবাদ বিষয়ক ওয়েবসাইট, যা ২০০৪ সালে চিক্কো মেরিঘি এবং জিয়ানলুইজি লনগিনোত্তি-বুইতোনি দ্বারা প্রতিষ্ঠিত হয়েছিল। এটি বর্তমানে ডিএজেডএন গ্রুপের মালিকানায় রয়েছে। গোল বিশ্বের বৃহত্তম অনলাইন ফুটবল প্রকাশনা হওয়ার পাশাপাশি এবং বিশ্বের দ্বিতীয় বৃহত্তম অনলাইন ক্রীড়া প্রকাশনা (শুধুমাত্র ইএসপিএন এর আগে রয়েছে)। ৫০টিরও বেশি দেশে ১৯টি ভাষায় তথ্য প্রদান করা গোল বিশ্বের বৃহত্তম ফুটবল সম্প্রদায়ের প্রতিনিধিত্ব করে। এই ওয়েবসাইটটি ইন্টারেক্টিভ ওয়েবসাইট, মোবাইল অ্যাপস এবং সামাজিক চ্যানেলের মাধ্যমে ব্যবহারকারীদের সরাসরি স্কোর এবং ফুটবল ক্লাবগুলোর সর্বশেষ সংবাদ সরবরাহ করে। গোল ১৯টি ভাষায় ৩৮টি জাতীয় সংস্করণের মাধ্যমে সংবাদ সরবরাহ করে থাকে, যেখানে ৫০০ জন অবদানকারী রয়েছে। ২০১১ সালে পারফর্ম গ্রুপ বেসেমার ভেনচার পার্টনার্সসহ ওয়েবসাইটের বিনিয়োগকারীদের ১৮ মিলিয়ন ইউরো দেওয়ার মাধ্যমে গোল ওয়েবসাইটের মালিকানা ক্রয় করেছিল। ২০১২ সালে এই ওয়েবসাইটটি বিনা বেতনের ইন্টার্ন ব্যবহারের অভিযোগে যুক্তরাজ্য সরকারের এইচএম রেভিনিউ এবং শুল্ক বিভাগ তদন্ত করেছিল। ২০১৬ সালের আগস্ট মাসে, পারফর্ম গ্রুপ অনলাইন স্পোর্টস ভিডিও স্ট্রিমিং পরিষেবা ডিএজেডএন চালু করেছে। অতঃপর ২০১৮ সালের সেপ্টেম্বর মাসে পারফর্ম গ্রুপ দুটি সংস্থায় বিভক্ত হয়ে গিয়েছে: "ডিএজেডএন গ্রুপ" (এটির স্ট্রিমিং পরিষেবাটির নামে নামকরণ করা হয়েছে) গ্রাহকদের যাবতীয় কার্যক্রম এবং "পারফর্ম কনটেন্ট" ব্যবসায়-পরিষেবার কার্যক্রম সম্পাদন করে। এই নতুন কাঠামোর অধীনে গোল ডিএজেডএন-এর অধীনে চলে এসেছিল। ২০১৯ সালের মার্চ মাসে, ডিএজেডএন পারফর্ম মিডিয়া বিভাগকে ডিএজেডএন মিডিয়াতে পুনরায় সংগঠিত করে, যেখানে গোল-কে অন্তর্ভুক্ত করা হয়েছে। ২০১৭ সালে গোল দ্য ড্রাম অনলাইন মিডিয়া অ্যাওয়ার্ডসে "সেরা ক্রীড়া সংবাদ সাইট" বিভাগে পুরস্কার জয়লাভ করেছে। ২০১৫ সালের ৪ঠা ডিসেম্বর তারিখে, গোল সর্বকালের সেরা খেলোয়াড় নির্বাচনের জন্য একটি ভোটের আয়োজন করেছিল। লিওনেল মেসি মোট ভোটের ৫২% ভোট পেয়ে বিজয়ী হয়েছিলেন এবং ক্রিস্তিয়ানো রোনালদো দ্বিতীয় স্থান অর্জন করেছিলেন। ২০০৭–০৮ মৌসুমের পর থেকে, সংশ্লিষ্ট মৌসুমের সেরা ৫০ জন খেলোয়াড়কে গোল ওয়েবসাইটের সাংবাদিকরা বাছাই করে "গোল ৫০" নামে এক তালিকা প্রকাশ করে। ২০১৮–১৯ মৌসুম থেকে শুরু করে, ৫০ জন খেলোয়াড়ের তালিকার মধ্যে ২৫ জন পুরুষ এবং ২৫ নারী ফুটবল খেলোয়াড়ের নাম ঘোষণা করা হয়, যার মধ্যে উভয় লিঙ্গ হতে একজন করে দুইজনকে বিজয়ী হিসেবে ঘোষণা করা হয়। ২০১৫–১৬ মৌসুমের পর থেকে গোল সংশ্লিষ্ট মৌসুমের জন্য ১৯ বছরের কম বয়সী ৫০ জন সেরা খেলোয়াড়ের একটি তালিকা প্রকাশ করা শুরু করেছে, গোলের সংবাদদাতাদের দ্বারা বাছাই করা এই তালিকাটি "নেক্সজেন" (NxGn) তালিকা হিসেবে পরিচিত। "Goal.com Site Info"। Alexa Internet। ২০১৭-১২-০১ তারিখে মূল থেকে আর্কাইভ করা। সংগ্রহের তারিখ ২০২০-০৪-১৪।  "The top 500 sites on the web - By Category"। Alexa। ১১ আগস্ট ২০১৭। ১১ জুন ২০২০ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৭।  "About Us"। Goal। সংগ্রহের তারিখ ১১ আগস্ট ২০১৭।  "Goal.com"। Perform Group। ১২ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৭।  "Goal.com"। Crunchbase। সংগ্রহের তারিখ ৮ ডিসেম্বর ২০১৭।  Farey-Jones, Daniel (২৩ ফেব্রুয়ারি ২০১১)। "Perform challenges Sky with Goal.com acquisition"। Campaign। সংগ্রহের তারিখ ৮ ডিসেম্বর ২০১৭।  Wauters, Robin (২৩ ফেব্রুয়ারি ২০১১)। "Score! Perform Group Buys Goal.com From Bessemer To Go Direct-To-Consumer"। TechCrunch। সংগ্রহের তারিখ ৮ ডিসেম্বর ২০১৭।  Sweney, Mark (১৬ মে ২০১২)। "Perform buys data company RunningBall for £95m"। The Guardian। সংগ্রহের তারিখ ৮ ডিসেম্বর ২০১৭।  Malik, Shiv (২৩ ডিসেম্বর ২০১২)। "Football site Goal.com investigated over use of 30 unpaid interns a week"। THe Guardian। সংগ্রহের তারিখ ৮ ডিসেম্বর ২০১৭।  "The Drum: Best Sports News Site"। The Drum। ৭ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০২০।  "Goal 50 winner Messi voted best player of all-time by Goal readers | Goal.com"। www.goal.com। সংগ্রহের তারিখ ২৯ অক্টোবর ২০১৮।  "Messi or Ronaldo? The Goal 50 ranking the 50 best footballers in the world of 2017"। www.goal.com। সংগ্রহের তারিখ ৬ এপ্রিল ২০১৯।  "Cahill named in Goal 50 list"। Socceroos। সংগ্রহের তারিখ ৬ এপ্রিল ২০১৯।  "NxGn 2019"। Goal। সংগ্রহের তারিখ ২০ জানুয়ারি ২০২০।  দাপ্তরিক ওয়েবসাইট ইন্সটাগ্রামে গোল টুইটারে গোল ফেসবুকে গোল